ไปรษณีย์รุกตัวแทนแบงก์ธุรกรรมการเงิน
ไปรษณีย์ไทย ปรับลุคบริการ แบงก์@โพสต์ รับเงินฝาก 10 ธนาคาร เล็งติดตั้งเครื่อง e-KYC ยืนยันตัวตนทาง อิเล็กทรอนิกส์รองรับดิจิทัลไอดีในอนาคต
20 มี.ค. 2562

ไปรษณีย์ไทย ปรับลุคบริการ แบงก์@โพสต์ รับเงินฝาก 10 ธนาคาร เล็งติดตั้งเครื่อง e-KYC ยืนยันตัวตนทาง อิเล็กทรอนิกส์รองรับดิจิทัลไอดีในอนาคต
นางสมร เทิดธรรมพิบูล กรรมการ ผู้จัดการใหญ่ บริษัท ไปรษณีย์ไทย (ปณท) เปิดเผยความคืบหน้าของบริการตัวแทนธนาคาร [email protected] ว่า ปัจจุบันไปรษณีย์ไทยถือเป็นตัวแทนธนาคารที่รองรับสถาบันการเงินจำนวนมากที่สุดถึง 10 ธนาคาร เพื่ออำนวยความสะดวกให้ผู้ใช้บริการสามารถฝาก-โอนเงินเข้าบัญชีธนาคารได้ ณ ที่ทำการไปรษณีย์เกือบ 1,000 แห่งทั่วประเทศ
ทั้งนี้ ในช่วงต้นปี 2562 มียอดธุรกรรมต่อเดือนสูงกว่าปีที่แล้วเป็นเท่าตัวโดยเฉพาะในเขตภูมิภาค ซึ่งสาขาของธนาคารครอบคลุมไม่ถึงในบางพื้นที่ พร้อมกันนี้ ยังได้จัดโปรโมชั่นพิเศษลดค่าธรรมเนียมการฝาก-โอนผ่านบริการ [email protected] เหลือ เพียงรายการละ 5 บาท ทุกธนาคาร ตั้งแต่วันนี้-30 เม.ย. 2562 โดยคาดว่าจะทำให้ยอดธุรกรรมเพิ่มขึ้นอีกกว่า 50% หรือมากกว่าแสนรายการในช่วงดังกล่าว
นอกจากนี้ ยังมีโครงการร่วมมือกับธนาคารพาณิชย์อื่นๆ เพิ่มมากขึ้น ตลอดจนการเพิ่มธุรกรรมการเงินใหม่ๆ เช่น บริการถอนเงิน และการเปิดบัญชี รวมไปถึงโครงการติดตั้งเครื่อง e-KYC หรือเทคโนโลยีการระบุตัวตนทางอิเล็กทรอนิกส์ ณ ที่ทำการไปรษณีย์ในอนาคต และเปิดให้บริการเก็บเงินปลายทาง (COD) ผ่านแอพพลิเคชั่น [email protected]